text: Sjælden gæst på gågaden
  07 april 2012 kl. 13.35
  Siden Esbjerg-borgerne valgte ham til Folketinget, har de ikke set meget til Bjarne Corydon - men lørdag kom han.
  I september kom den dengang næsten ukendte socialdemokrat Bjarne Corydon i Folketinget - valgt i Esbjerg. Så op til valget kunne borgerne i Esbjerg ofte møde ham i midtbyen.
  Få uger efter blev han udnævnt til finansminister, og så var det stort set slut med den offentlige optræden i Esbjergs midtby for én af regeringens mest centrale personer. 
  Men påskelørdag kikkede han så frem. Det var ungdomspolitikerne i DSU, der havde lokket finansministeren til byen.
  